1988 m. Prancūzijos prezidento rinkimai
1988 m. Prancūzijos prezidento rinkimai (pranc. Élection présidentielle française de 1988) – šeštieji eiliniai Prancūzijos prezidento rinkimai, kurie vyko 1988 m. balandžio 24 ir gegužės 8 d. Kadangi per pirmąjį rinkimų turą nė vienas kandidatas negavo daugumos, po dviejų savaičių buvo surengtas antrasis turas. Jame socialistas Fransua Miteranas nugalėjo dešiniųjų atstovą Žaką Širaką ir buvo perrinktas Prancūzijos prezidentu antrajai kadencijai.